ddrg/super_eurlex huggingface dataset:
RÅDETS FORORDNING (EF) Nr. 1555/97 af 24. juli 1997 om visse indrømmelser i form af et EF-toldkontingent i 1997 for hasselnødder til fordel for Tyrkiet

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til akten vedrørende Østrigs, Finlands og Sveriges tiltrædelse,

under henvisning til forslag fra Kommissionen, og

ud fra følgende betragtninger:

I forbindelse med aftalen om oprettelse af en associering mellem Det Europæiske Økonomiske Fællesskab og Tyrkiet (1) blev der ydet dette land indrømmelser for visse landbrugsprodukter;

som følge af Østrigs, Finlands og Sveriges tiltrædelse bør indrømmelsen for hasselnødder tilpasses bl.a. under hensyntagen til de handelsordninger for dette produkt, der bestod mellem Østrig, Finland og Sverige på den ene side og Tyrkiet på den anden side;

Fællesskabet skal ifølge artikel 76, 102 og 128 i tiltrædelsesakten af 1994 vedtage de nødvendige foranstaltninger for at råde bod på denne situation; disse foranstaltninger skal have form af autonome EF-toldkontingenter, der svarer til de bundne præferencetoldindrømmelser, som Østrig, Finland og Sverige anvendte;

de toldkontingenter, som denne forordning fastsætter for 1997, træder i stedet for dem, som ved forordning (EF) nr. 819/96 (2) blev fastsat for 1996 -

UDSTEDT FØLGENDE FORORDNING:

Artikel 1

Det bestående EF-toldkontingent forhøjes autonomt i overensstemmelse med bilaget til denne forordning, uden at dette i øvrigt berører anvendelsen af ordningerne for indførsel til Fællesskabet af hasselnødder, som er fastsat i den aftale, der er indgået mellem Fællesskabet og Tyrkiet.

Artikel 2

Artikel 4-8 i forordning (EF) nr. 1981/94 (3) anvendes for de i bilaget omhandlede toldindrømmelser.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. juli 1997.

På Rådets vegne

M. FISCHBACH

Formand

(1) EFT nr. 217 af 29. 12. 1964, s. 3687/64.

(2) EFT nr. L 111 af 4. 5. 1996, s. 3.

(3) EFT nr. L 199 af 2. 8. 1994, s. 1. Forordningen er senest ændret ved forordning (EF) nr. 592/97 (EFT nr. L 89 af 4. 4. 1997, s. 1).

BILAG

Præferencetoldkontingent for 1997

>TABELPOSITION>
RÅDETS FORORDNING (EF) Nr. 1508/97 af 28. juli 1997 om ændring af forordning (EF) nr. 423/97 om indførelse af en endelig antidumpingtold på importen af lommetændere med fyrsten, med gas som brændstof, ikke til genopfyldning, med oprindelse i Thailand, Filippinerne og Mexico

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1), særlig artikel 9, stk. 4,

under henvisning til forslag fra Kommissionen forelagt efter høring af Det Rådgivende Udvalg, og

ud fra følgende betragtninger:

Ved forordning (EF) nr. 423/97 (2) indførtes der en endelig antidumpingtold på importen af lommetændere med fyrsten, med gas som brændstof, ikke til genopfyldning, henhørende under KN-kode ex 9613 10 00 og med oprindelse i bl.a. Filippinerne;

det er konstateret, at der var en fejl i det forslag, som Rådet vedtog, hvorved der for den filippinske producent/eksportør, Swedish Match Philippines, Inc., blev fastsat en gennemsnitlig underbudsmargen, og dermed en endelig antidumpingtold, på 17 % i stedet for 13 %, og 13 % var den underbudsmargen, der fastsattes som led i undersøgelsen, og som benyttedes som grundlag for høringen af medlemsstaterne i Det Rådgivende Udvalg -

UDSTEDT FØLGENDE FORORDNING:

Artikel 1

Artikel 2, stk. 2, litra b), i forordning (EF) nr. 423/97 affattes således:

»b) 43,0 % for import med oprindelse i Filippinerne (Taric-tillægskode: 8900) med undtagelse af import af den pågældende vare, som fremstilles og sælges til eksport til Fællesskabet af selskabet Swedish Match Philippines, Inc., Manila, for hvilket tolden fastsættes til 13,0 % (Taric-tillægskode: 8938)«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 7. marts 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juli 1997.

På Rådets vegne

J. POOS

Formand

(1) EFT nr. L 56 af 6. 3. 1996, s. 1. Forordningen er ændret ved forordning (EF) nr. 2331/96 (EFT nr. L 317 af 6. 12. 1996, s. 1).

(2) EFT nr. L 65 af 6. 3. 1997, s. 1.
KOMMISSIONENS FORORDNING (EF) Nr. 1496/97 af 29. juli 1997 om ændring af forordning (EF) nr. 1445/95 om gennemførelsesbestemmelser for ordningen med import- og eksportlicenser for oksekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 2222/96 (2), særlig artikel 9 og 13, og

ud fra følgende betragtninger:

Som følge af indførelsen af et nyt restitutionsbeløb for andre kvier end slagtekvier, bør der oprettes en ny produktkategori for disse dyr og bilag III til nævnte forordning dermed ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

Bilag III til forordning (EF) nr. 1445/95 (3) affattes som angivet i bilaget til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den gælder for de eksportlicenser med forudfastsættelse af restitutionen, der ansøges om fra dagen efter dagen for denne forordnings ikrafttræden.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 296 af 21. 11. 1996, s. 50.

(3) EFT nr. L 143 af 27. 6. 1995, s. 35.

BILAG

»BILAG III

>TABELPOSITION>
KOMMISSIONENS FORORDNING (EF) Nr. 1510/97 af 30. juli 1997 om indstilling af fiskeri efter tunge fra fartøjer, som fører belgisk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), senest ændret ved forordning (EF) nr. 686/97 (2), særlig artikel 21, stk. 3, og

ud fra følgende betragtninger:

Rådets forordning (EF) nr. 390/97 af 20. december 1996 om fastsættelse for 1997 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder (3), senest ændret ved forordning (EF) nr. 711/97 (4), fastsætter kvoter for tunge i 1997;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

ifølge de oplysninger, der er meddelt til Kommissionen, har fangsterne af tunge i farvandene i ICES-område VIII a, b, taget af fartøjer, som fører belgisk flag eller er registreret i Belgien, nået den for 1997 tildelte kvote; Belgien har forbudt fiskeri efter denne bestand med virkning fra den 6. juli 1997; det er derfor nødvendigt at opretholde denne dato -

UDSTEDT FØLGENDE FORORDNING:

Artikel 1

Fangsterne af tunge i farvandene i ICES-område VIII a, b fra fartøjer, der fører belgisk flag, eller er registreret i Belgien, må antages at have opbrugt den kvote, der er tildelt Belgien for 1997.

Fiskeri efter tunge i farvandene i ICES-område VIII a, b fra fartøjer, der fører belgisk flag eller er registreret i Belgien, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 6. juli 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juli 1997.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 102 af 19. 4. 1997, s. 1.

(3) EFT nr. L 66 af 6. 3. 1997, s. 1.

(4) EFT nr. L 106 af 24. 4. 1997, s. 1.
KOMMISSIONENS FORORDNING (EF) Nr. 1502/97 af 29. juli 1997 om ændring af forordning (EØF) nr. 689/92 om fastsættelse af fremgangsmåden ved og betingelserne for interventionsorganernes overtagelse af korn

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2), særlig artikel 5, og

ud fra følgende betragtninger:

Betingelserne for overtagelse af interventionskorn er fastsat i Kommissionens forordning (EØF) nr. 689/92 (3), senest ændret ved forordning (EF) nr. 1396/97 (4);

ifølge forordning (EØF) nr. 1766/92 gælder interventionsprisen for majs og sorghum i maj også i juli, august og september det følgende høstår for at tage hensyn til den særlige vækstperiode for disse kornarter;

denne fordel skal kun gælde for korn fra det foregående høstår; forordning (EØF) nr. 689/92 bør derfor tilpasses;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I artikel 4, stk. 1, sidste afsnit, i forordning (EØF) nr. 689/92 indsættes:

»Dette afsnit gælder dog ikke for majs og sorghum, der tilbydes til intervention i august og september.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 126 af 24. 5. 1996, s. 37.

(3) EFT nr. L 74 af 20. 3. 1992, s. 18.

(4) EFT nr. L 190 af 19. 7. 1997, s. 41.
KOMMISSIONENS FORORDNING (EF) Nr. 1566/97 af 1. august 1997 om fravigelse fra forordning (EF) nr. 762/94 om gennemførelsesbestemmelser til Rådets forordning (EØF) nr. 1765/92 for så vidt angår jordudtagning

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1765/92 af 30. juni 1992 om indførelse af en støtteordning for producenter af visse markafgrøder (1), senest ændret ved forordning (EF) nr. 1422/97 (2), særlig artikel 12, og

ud fra følgende betragtninger:

Ved Kommissionens forordning (EF) nr. 762/94 (3), senest ændret ved forordning (EF) nr. 2930/95 (4), fastsattes gennemførelsesbestemmelser til forordning (EØF) nr. 1765/92 for så vidt angår jordudtagning, og det fastsattes bl.a., at de udtagne arealer skal forblive udtaget indtil mindst den 31. august;

visse regioner i Fællesskabet blev i løbet af juli 1997 ramt af usædvanlige oversvømmelser; dette vanskeliggør græsning af kvæget på de sædvanlige steder; det er derfor ønskeligt at finde midlertidige alternativer til kvægets anbringelse og fodring; anvendelse af arealer, der er udtaget i henhold til markafgrødeordningen, vil kunne lette denne situation; det er dog hensigtsmæssigt at fastsætte foranstaltninger, der skal sikre, at disse arealer ikke anvendes for vindings skyld;

det er derfor nødvendigt at fravige fra forordning (EF) nr. 762/94 med virkning fra den 23. juli 1997;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn, Fedtstoffer og Tørret Foder -

UDSTEDT FØLGENDE FORORDNING:

Artikel 1

For produktionsåret 1997/98 rykkes fristen den 31. august som fravigelse fra artikel 3, stk. 3 og 4, andet led, i forordning (EF) nr. 762/94 frem til den 22. juli 1997 i de i bilaget til nærværende forordning omhandlede regioner.

Artikel 2

De pågældende medlemsstater træffer alle nødvendige foranstaltninger for at sikre, at den mulighed, kvægavlerne i de pågældende regioner får for at anvende de udtagne arealer til græsning, ikke anvendes for vindings skyld.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 23. juli 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. august 1997.

På Kommissionens vegne

Monika WULF-MATHIES

Medlem af Kommissionen

(1) EFT nr. L 181 af 1. 7. 1992, s. 12.

(2) EFT nr. L 196 af 24. 7. 1997, s. 18.

(3) EFT nr. L 90 af 7. 4. 1994, s. 8.

(4) EFT nr. L 307 af 20. 12. 1995, s. 8.

BILAG

1. ØSTRIG:

Niederösterreich

Verwaltungsbezirke:

- Gänserndorf

- Bruck/Leitha

- Baden

- Mödling

- Wiener Neustadt

- Neunkirchen

- Lilienfeld

- St. Pölten

- Tulln

- Wien-Umgebung

2. TYSKLAND

Brandenburg

Landkreise:

- Uckermark

- Barnim

- Märkisch-Oderland

- Oder-Spree

- Oberhavel

- Dahme-Spreewald

- Spree-Neiße
KOMMISSIONENS FORORDNING (EF) Nr. 1624/97 af 13. august 1997 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), senest ændret ved Kommissionens forordning (EF) nr. 1195/97 (2), særlig artikel 9 og 12, og

ud fra følgende betragtninger:

Det kan være vanskeligt at træffe afgørelse om tarifering i underpositioner til pos. 4202 i den kombinerede nomenklatur af kufferter og lignende beholdere, som er fremstillet af et sammensat materiale, f.eks. bestående af et ydermateriale af vævet stof, som på ydersiden er overtrukket med celleplast; for at sikre en ensartet anvendelse af den kombinerede nomenklatur må der fastlægges regler for afgrænsningen mellem de pågældende underpositioner;

der bør derfor indsættes en supplerende bestemmelse i kapitel 42 i den kombinerede nomenklatur; bilag I til forordning (EØF) nr. 2658/87 i den senest gyldige affatning bør derfor ændres;

de i denne forordning påtænkte foranstaltninger er i overensstemmelse med udtalelse fra Toldkodeksudvalget, Gruppen for Told- og Statistiknomenklatur -

UDSTEDT FØLGENDE FORORDNING:

Artikel 1

I kapitel 42 i den kombinerede nomenklatur, bilag I i forordning (EØF) nr. 2658/87, indsættes som følge af forordning (EF) nr. 1624/97 følgende supplerende bestemmelse;

»1. Ved »yderside« i underpositionerne til pos. 4202 forstås det materiale på beholderens ydre overflade, der er synligt med det blotte øje, også hvis dette materiale er det yderste lag i et sammensat materiale, som udgør beholderens yderside.«

Artikel 2

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. august 1997.

På Kommissionens vegne

Emma BONINO

Medlem af Kommissionen

(1) EFT nr. L 256 af 7. 9. 1987, s. 1.

(2) EFT nr. L 170 af 28. 6. 1997, s. 11.
KOMMISSIONENS FORORDNING (EF) Nr. 1600/97 af 7. august 1997 om tiende ændring af forordning (EØF) nr. 413/97 om undtagelsesforanstaltninger til støtte for markedet for svinekød i Nederlandene

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

På grund af udbrud af klassisk svinepest i visse produktionsområder i Nederlandene blev der ved Kommissionens forordning (EF) nr. 413/97 (3), senest ændret ved forordning (EF) nr. 1564/97 (4), fastsat undtagelsesbestemmelser til støtte for markedet for svinekød i denne medlemsstat;

som følge af nye tilfælde af klassisk svinepest i Nederlandene indførte de nederlandske myndigheder nye iagttagelsesdistrikter og overvågningsområder; den gunstige veterinær- og sundhedssituation har gjort det muligt at ophæve iagttagelsesdistrikterne og overvågningsområderne omkring Berkel-Enschot og Ammerzoden; der bør tages hensyn til disse ændringer ved udskiftning af bilag II til forordning (EF) nr. 413/97 med et nyt bilag;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

Bilag II til forordning (EF) nr. 413/97 affattes som angivet i bilaget til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. august 1997.

På Kommissionens vegne

Hans VAN DEN BROEK

Medlem af Kommissionen

(1) EFT nr. L 282 af 1. 11. 1975, s. 1.

(2) EFT nr. L 349 af 31. 12. 1994, s. 105.

(3) EFT nr. L 62 af 4. 3. 1997, s. 26.

(4) EFT nr. L 208 af 2. 8. 1997, s. 25.

BILAG

»BILAG II

1. Iagttagelsesdistrikterne og overvågningsområderne i følgende regioner:

- Venhorst

- Best

- Nederweert

- Soerendonk

- Oirlo

- Stramproy

- Gulpen

- Toldijk I

- Diessen

2. Zonen med forbud mod transport af svin som defineret i ministeriel bekendtgørelse af 14. april 1997, offentliggjort i Staatscourant af 15. april 1997, s. 12.«
KOMMISSIONENS FORORDNING (EF) Nr. 1590/97 af 5. august 1997 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), senest ændret ved forordning (EF) nr. 82/97 (2),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (3), senest ændret ved forordning (EF) nr. 1427/97 (4), særlig artikel 173, stk. 1, og

ud fra følgende betragtninger:

I henhold til artikel 173-177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 8. august 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. august 1997.

På Kommissionens vegne

Monika WULF-MATHIES

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 17 af 21. 1. 1997, s. 1.

(3) EFT nr. L 253 af 11. 10. 1993, s. 1.

(4) EFT nr. L 196 af 24. 7. 1997, s. 31.

BILAG

>TABELPOSITION>
KOMMISSIONENS FORORDNING (EF) Nr. 1582/97 af 30. juli 1997 om ændring af forordning (EØF) nr. 1983/83 og (EØF) nr. 1984/83 om anvendelse af traktatens artikel 85, stk. 3, på kategorier af henholdsvis eneforhandlingsaftaler og eksklusive købsaftaler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 19/65/EØF af 2. marts 1965 om anvendelse af bestemmelserne i traktatens artikel 85, stk. 3, på kategorier af aftaler og samordnet praksis (1), senest ændret ved akten vedrørende Østrigs, Finlands og Sveriges tiltrædelse, særlig artikel 1,

under henvisning til offentliggørelsen af udkastet til forordning (2),

under henvisning til udtalelse fra Det Rådgivende Udvalg for Kartel- og Monopolspørgsmål, og

ud fra følgende betragtninger:

Gyldighedsperioden for Kommissionens forordning (EØF) nr. 1983/83 (3) og (EØF) nr. 1984/83 (4), senest ændret ved akten vedrørende Østrigs, Finlands og Sveriges tiltrædelse, om anvendelse af traktatens artikel 85, stk. 3, på kategorier af henholdsvis eneforhandlingsaftaler og eksklusive købsaftaler, udløber den 31. december 1997;

Kommissionen har offentliggjort en grønbog om vertikale begrænsninger i EU's konkurrencepolitik for at få sat en bred offentlig debat i gang om anvendelsen af traktatens artikel 85, stk. 1 og 3, på aftaler mellem virksomheder, der opererer i forskellige omsætningsled, herunder eneforhandlingsaftaler, eksklusive købsaftaler og franchiseaftaler,

der må forudses en rimelig periode for at få denne debat afsluttet, undersøge resultaterne heraf og drage konklusioner for den kommende konkurrencepolitik på området;

dette arbejde kan ikke gøres færdigt tidsnok til, at nye regler kan vedtages og offentliggøres inden den 31. december 1997;

af hensyn til virksomhedernes retssikkerhed bør forordning (EØF) nr. 1983/83 og (EØF) nr. 1984/83 ændres ved at forlænge deres gyldighedsperiode til den 31. december 1999, hvor Kommissionens forordning (EØF) nr. 4087/88 af 30. november 1988 om anvendelse af traktatens artikel 85, stk. 3, på kategorier af franchiseaftaler (5) udløber -

UDSTEDT FØLGENDE FORORDNING:

Artikel 1

I artikel 10 i forordning (EØF) nr. 1983/83 erstattes »den 31. december 1997« med »den 31. december 1999«.

Artikel 2

I artikel 19 i forordning (EØF) nr. 1984/83 erstattes »den 31. december 1997« med »den 31. december 1999«.

Artikel 3

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juli 1997.

På Kommissionens vegne

Karel VAN MIERT

Medlem af Kommissionen

(1) EFT nr. 36 af 6. 3. 1965, s. 533/65.

(2) EFT nr. C 121 af 19. 4. 1997, s. 7.

(3) EFT nr. L 173 af 30. 6. 1983, s. 1.

(4) EFT nr. L 173 af 30. 6. 1983, s. 5.

(5) EFT nr. L 359 af 28. 12. 1988, s. 46.